Szegedi Vadaspark Keresd a hónap szuperhősét Facebook nyereményjáték részvételi- és játékszabályzata, adatkezelési tájékoztató


1. Szervező

Jelen részvételi- és játékszabályzatban bemutatásra kerülő játék (a továbbiakban: Játék) szervezője a Szegedi Vadaspark Nonprofit Kft. (6725 Szeged, Cserepes sor 47.)

2. A Játékos
2.1. A Szervező által meghirdetett Játékban minden valós Facebook adatlappal rendelkező személy részt vehet.
2.2. A játékból ki vannak zárva a Szervező alkalmazottai és azok közvetlen hozzátartozói.

3. A játék menete

3.1. A Szervező a Játékot a Játékos részére a Szervező hivatalos Facebook oldalán (https://www.facebook.com/szegedivadaspark) keresztül hirdeti meg.
3.2. A nyereményjáték 2022. május 23-tól 2022. december 09. napjáig tart, havi bontásban.
3.3. A Szervező nyereményjátékot hirdet mindazon Játékosok között, akik a Szegedi Vadaspark Facebook oldalán közzétett fotó alatt kommentben elküldi a posztokon szereplő rejtvények megfejtését.
3.4. A nyeremények sorsolására minden hónapban sor kerül a megadott időintervallumban. A sorsolás nyertesét a Szervező a Szegedi Vadaspark Facebook oldalán teszi közzé. Amennyiben a Játékos értesítése a Szervező részéről a sorsolástól számított 5 munkanapon belül nem vezet eredményre, akkor a nyeremény átadását a Szervező a pótnyertes részére bonyolítja le egyező módon. A nyertessel a nyeremény átvételéről a szervező egyeztet.

4. A Játék időtartama

A Játék kezdőnapja: 2022. május 23. 08.00 óra
A Játék zárónapja: 2022. december 09. 8.00 óra

5. Sorsolás

A nyeremények sorsolásának időpontja: 
2022. június 13. 09.00
2022. július 11. 09.00
2022. augusztus 15. 09.00
2022. szeptember 12. 09.00
2022. október 10. 09.00
2022. november 14. 09.00
2022. december 12. 09.00

6. Nyeremény

6.1. A Szervező által meghirdetett sorsolások keretében az alábbi nyereményeket sorsolja ki minden hónapban a 3.4. pontban meghatározottak szerint: vadasparki ajándékok.
6.2. A nyeremény másra át nem ruházható. A nyeremény pénzre át nem váltható.
6.3. A nyereményhez tartozó adófizetési kötelezettséget a Szervező viseli.
6.4. A Szervező a 3.4. pont szerinti nyertesen felül pótnyertest sorsolhat ki, ha határidőn belül a nyertessel nem tud kapcsolatba lépni.
6.5. A Szervezőt a nyeremény fentiek szerinti átadásán és adóvonzatuk kiegyenlítésén kívül további kötelezettség nem terheli. A Szervező fenntartja a jogot, hogy a jelen játékszabályzatban foglalt feltételeket vagy magát a nyereményjátékot a játék időtartama alatt módosítsa vagy megszüntesse. A szabályzat módosítását, illetve a nyereményjáték esetleges megszüntetéséről szóló értesítést a Szervező közzéteszi a Szegedi Vadaspark hivatalos Facebook oldalán. A nyereményjátékban résztvevők felelőssége, hogy ezekről megfelelően tájékozódjanak. Amennyiben a nyertes a nyereményt 30 napon belül nem veszi át, úgy a sorsolás pótnyertese válik jogosulttá az adott nyereményre, akit a nyereményéről a fentiek szerint értesít a Szervező.

7. Moderálás

A szervező fenntartja a jogot, hogy minden Felhasználói tartalom közlését megtagadja, a Felhasználói tartalmat moderálja vagy eltávolítsa. A Szervező fenntartja továbbá a jogot, hogy visszautasítsa vagy törölje az (alábbiakban meghatározott) kifogásolható tartalmakat és/vagy bármely olyan felhasználói tartalmat, melyet saját belátása szerint jogsértőnek vagy oda nem illőnek talál, és a felhasználót kizárja a játékból. 

8. Adatkezelés

8.1. A Szervező jelen részvételi- és játékszabályzatnak, valamint az adatvédelemre vonatkozó törvényeknek megfelelően kezeli a Játékosok személyes adatait.

8.2. A Játékos téves adatszolgáltatásából (postázási címelírása, hibás e-mail cím, név elírása stb.) eredően a Szervezőt felelősség nem terheli.

8.3. Adatkezelés célja: Nyereményjátékban való részvétel. 
Kezelt adatok köre: név, Facebook profil. 
Adatkezelés jogalapja: GDPR 6. cikk (1) bekezdés a) pont szerinti érintett hozzájárulása. 

8.4. Adatkezelés időtartama: adatkezelő a személyes adatokat a nyereményjáték lezárulásának időpontjában törli.
 
Tájékoztatjuk, hogy a Nyereményjátékban való részvétellel Ön hozzájárul ahhoz, hogy a Szegedi Vadaspark Nonprofit Kft. mint adatkezelő az Ön nevét és Facebook profilját mint személyes adatait kezelje.
 
8.5. A nyertes résztvevők személyes adatainak kezelése: 
Adatkezelés célja: nyeremény eljuttatása a nyertes részére. 
Kezelt adatok köre: név, lakcím. 
Adatkezelés jogalapja: GDPR 6. cikk (1) bekezdés a) pont szerinti érintett hozzájárulása. 
Adatkezelés időtartama: adatkezelő a személyes adatokat a nyeremény átadását követően haladéktalanul törli. 
A Résztvevő téves adatszolgáltatásából eredően a Szervezőt felelősség nem terheli. Adatkezelő a sorsolás lebonyolítása céljából adatfeldolgozót vesz igénybe.
Sorsolás lebonyolítása: https://socialwinner.besocial.hu/

8.6. Hozzájárulás visszavonása
Az Adatkezelő tájékoztatja Önt, hogy hozzájárulását bármikor, bármilyen korlátozás vagy indokolás nélkül díjmentesen visszavonhatja az alábbi e-mail címre küldött e-mai útján (info@zoo.szeged.hu) vagy az alábbi levelezési címre küldött postai levélben a Szegedi Vadaspark Nonprofit Kft. (6725 Szeged Cserepes sor 47. továbbiakban: „Adatkezelő”)

9. Jogorvoslat
A Játékos az adatkezeléssel összefüggő panaszok, illetve jogainak megsértése esetén jogosult a Nemzeti Adatvédelmi és Információszabadság Hatóság (címe: 1055 Budapest, Falk Miksa utca 9-11.; telefonszám: +36 (1) 391-1400; honlapcím: www.naih.hu; e-mail cím: ugyfelszolgalat@naih.hu) vizsgálatát kezdeményezni, illetve az érintett lakóhelye szerint illetékes törvényszék előtt pert indítani. 

10. A részvételi- és játékszabályzat Játékos általi elfogadása

Játékos a Játékban való részvételével tudomásul veszi és elfogadja jelen részvételi- és játékszabályzatban foglalt valamennyi feltételt.

11. Záró rendelkezések

11.1. A Játék tekintetében a magyar jogszabályok az irányadók. A Játék során a jelentkezésekkel összefüggésben szerzett valamennyi adat csak a jelentkezők által a jelentkezéskor adott hozzájárulásnak, a jelen játék- és részvételi szabályzatnak és a Facebook elveknek megfelelően használható fel.

A játékot a Facebook nem szponzorálja, nem támogatja és nem hozható kapcsolatba vele. A Játékos az adatait a Játék Szervezőjének bocsátja rendelkezésére, nem a Facebooknak. A Játékos által megadott információk csak a játékadminisztráció céljára lesznek felhasználva. A Facebook nem vesz részt a Játék szervezésében, ezért a Játékban való részvétellel kapcsolatban teljeskörűen és hiánytalanul mentesül a Játékból eredő kötelezettségek alól.

